Turino olimpinis stadionas

Turino olimpinis stadionas (it. Stadio Olimpico Grande Torino, 1933–1945 m. Stadio Municipale Benito Mussolini, 1945–1986 m. Stadio Comunale, 1986–2005 m. Stadio Vittorio Pozzo) – daugiafunkcis stadionas Turino mieste, šiaurės Italijoje. Šiame stadione vyko 1934 m. pasaulio futbolo čempionatas, taip pat 2006 m. žiemos olimpinių žaidynių atidarymo ir uždarymo ceremonijos. Stadione vyko Bob Marley, Frank Zappa, „Rolling Stones“, „AC/DC“, David Bowie, Madonna, Sting, Michael Jackson, Bruce Springsteen, „Pink Floyd“, Tina Turner, „U2“, „Coldplay“, „Rammstein“ ir kiti atlikėjai. Istorija Stadionas buvo pradėtas statyti Benito Mussolini nurodymu 1932 m. Jau 1933 m. gegužės 14 d. stadionas buvo atidarytas ir pavadintas Benito Mussolini vardu. Stadione vyko 1934 m. pasaulio futbolo čempionato rungtynės. Po II pasaulinio karo stadionas pervadintas Stadio Comunale, 1986 m. – tarpukario Italijos trenerio Vittorio Pozzo (1886–1968) garbei. 1990 m. buvo pastatytas kitas miesto stadionas – Stadio delle Alpi, nuo to laiko visos pagrindinės sporto varžybos vyko šiame naujame stadione. 2006 m. žiemos olimpinėms žaidynėms reikėjo naudoti abu stadionus, tad tais metais pirmasis stadionas buvo renovuotas ir pavadintas olimpiniu stadionu. Stadiono renovacijos darbai kainavo apie 30 milijonų eurų. 2009 m. buvo atlikti dar vieni stadiono darbai, po kurių sėdimų vietų skaičius padidėjo iki 27 994. Iki 2011 m. šiame stadione žaidė abi Serie A miesto komandos – Juventus FC ir Torino FC, tačiau Juventus 2011–2012 m. sezonui pasistatė naują stadioną Juventus Stadium. Rungtynės Šaltiniai